**F****artein Valens Vei Interesselag – Felt G3**

**Referat fra Generalforsamlingen 2016**

**Tid: Torsdag 17.mars 2016 kl 2000-2200**

**Sted: Grendehuset, Pauline Halls vei**

**Til stede:**

Fra styret: Nr. 38, 44, 58 og 70.

Fra beboere: Nr. 48, 66, 68, 71, 85, 88, 96, 101 og 106.

Fullmakter: Ingen

**1 Godkjenning av innkalling og dagsorden**

Innkalling og dagsorden ble **godkjent.**

**2** **Valg av møteleder**

Tor B. Mosland ble av styret foreslått som møteleder.

**Godkjent.**

**3 Valg av to personer til å signere protokollen**

Mette Fagerli FVv 66

Frank Otterstad FVv 48

**4 Styrets beretning**

**Godkjent.**

Tor B. Mosland gikk igjennom styrets beretning.

**Pkt, 4.1.** ”**Styrets sammensetting i perioden 2015/16”**

Styret har siden årsmøtet 19. mars 2015 bestått av Tor B. Mosland (FVv 58, styreleder), Rikard Kalland (FVv 38), kasserer), Øystein Lien (FVv 44, styremedlem) og Gerd Stokke (FVv70, sekretær).

**Pkt.4.3.1 Dugnad.** Det er mange som ikke har anledning til å møte opp pga andre aktiviteter etc. Ingrid Bjerve foreslo at det kan opplyses om ”restoppgaver” som kan utføres av beboerne i etterkant. Videre kan tidspunktet for dugnadene legges inn på Interesselagets hjemmesider. Det kom også opp et forslag om faste datoer for dugnadene.

**Pkt. 4.4. Veien fra barnehagen til garasjeanlegget.** Oppegård kommune har nå sendt svar på Interesselagets henvendelse. Foreløpig så fremkommer det ikke noe nytt i saken.

**Pkt. 4.5. Garasjeportene.** De nye installasjonene som ble foretatt for midtre og øvre garasjeanlegg, har vist seg å være svært driftssikre. Dette har medført minimale servicekostnader.

**Pkt. 4.6 Canal Digital A/S.**  Styret har fremforhandlet en ny 3-års avtale med Canal Digital. Avtalen innebærer en besparelse på kr 42.000 årlig.

**Pkt. 4.7. Ny leverandør av vaktmestertjenester**. Beboerne var stort sett fornøyd med tjenestene som Alt-Mann A/S, utfører, unntatt snørydding/brøyting. Snøen som brøytes på tun/gårdsplasser, legges i hauger og har tidvis ført til ”sperring” av gangveier/stier.

**5 Økonomi**

Rikard Kalland opplyste at det hadde vært et godt driftsår for Interesselaget hvor det har lyktes å fremforhandle nye avtaler med bl.a. Canal Digital A/S og vaktmetertjenester som nå leveres av Alt-Mann A/S. Begge disse avtalene innbærer reduserte driftskostnader

Etter at de nye installasjonene på garasjeportene ble utført i 2015, har servicekostnadene blitt redusert til et minimum. For å unngå reparasjoner på portene, minnet Rikard om at det var viktig å holde et jevnlig tilsyn.

Etter at de nye installasjonene kom på plass, har Rikard jevnlig sett etter at portene fungerer.

Reduserte driftsutgifter og fjorårets økning på kr. 500 i felleskostnader, har medført at driftsregnskapet for 2015 viser et overskudd på kr. 86.599,-.

**5.1** **Regnskap 2015**

**Godkjent.**

**5.2. Status innbetaling av årsavgift**

Det gjenstår noen få innbetalinger. Årsavgiften forfaller i ½-årlige terminer, april og oktober.

Dersom krav om innbetaling ikke er mottatt innen disse fristene, ble medlemmene oppfordret til å kontakte styret. Årsavgiften er på kr. 8.500 hvorav kr. 4.500,- avregnes i april og resterende kr. 4.000 i oktober.

**5.3 Driftsbudsjettet**

**Godkjent.**

**6 Innkomne saker**

**6.1** **Rehabilitering huskestativ etc.**  – **øvre lekeplass**

Bjørn Nordengen presiserte ovenfor generalforsamlingen at forslaget som han hadde kommet med, omfattet ettersyn av samtlige lekeplasser og ikke slik det var utformet i innkallingen.

I denne forbindelse kunne Gerd Stokke opplyse at anleggsgartner Steinar Gjersrud A/S hadde vært på befaring på samtlige lekeplasser. Gjersrud anmerket at på øvre lekeplass, var det skader som burde repareres. På de øvrige plassene var det ikke pt. prekært. Gjersrud A/S vil komme med tilbud om oppgradering/reparering av samtlige plasser.

6.2. **Trefelling**

Lotte Anna Sandviken, har sendt inn forslag om trefelling. Lotte har blitt gjort oppmerksom på at det er en egen komité som behandler slike saker og at styret vil foreslå for generalforsamlingen at arbeid med ny ”Treplan” iverksettes 2016.

**7** **Saker til behandling**

**7.1** **Støtte til Vestre Ingieråsen Grendehus**

**7.1.2 Forslag til vedtak**

Vestre Ingieråsen Grendehus tildeles i 2016 en gave på kr 5000. Det forutsettes at pengene benyttes til å dekke drift av Grendehuset i Pauline Halls vei. **Godkjent.**

**7.2 Styregodtgjørelse**

De siste årene har styremedlemmer blitt fritatt fra årsavgift/fondsinnbetaling. Styret foreslår at denne honorering fortsetter.

**7.2.1** **Forslag til vedtak**:

Styremedlemmene valgt på generalforsamling i Fartein Valens Vei interesselag er unntatt årsavgift/fonds innbetaling. **Godkjent.**

**7.3. Treplan**

**7.3.1. Forslag til vedtak**

Utarbeidelse av ny treplan iverksettes i 2016**.**

En arbeidskomité bestående av medlemmer fra Interesselaget, etableres.

Vedtektene som omhandler ”Treplan”, legges til grunn for å utarbeide en ny plan.

Utarbeidet forsalg fremlegges for godkjennelse av generalforsamlingen i 2017.

**Godkjent**

Under behandling av ”Treplan”, opplyste Bjørn Nordengen at kommunen hadde ryddet opp i skogholtet rundt blokkbebyggelsen på Mellomåsen. Skogbeltet som sogner mot de øverste boligene i Fartein Valens vei og ned mot blokkene i Fartein Valens vei/Monrad Johansens vei, eies av Oppegård kommune. Dette området har stått ”urørt” siden boligene ble ferdigstilt i 1983. Trærne har blitt høye og området er gjengrodd. De øverste boligene har ikke lenger kveldssol. Bjørn Nordengen mente det var en ide å forhøre seg med Oppegård kommune om hvilke muligheter som er tilstede for å tynne ut/rydde på dette området, slik det har blitt gjort andre steder av Oppegård kommune.

**7.4 Bygging av trapp ved nedre og øvre garasjehus**

**7.4.1. Forslag til vedtak**

Generalforsamlingen godkjenner bygging av trappeadkomster ved nedre og øvre garasjeanlegg. Dersom det oppstår avvik mellom kostnader og hva som er budsjettert

(kr 70.000,-) gis styret fullmakt til et avvik på inntil 25%.

Forslaget ble **godkjent**.

Steinar Gjersrud A/S har vært på befaring og vil gi tilbud på jobben.

Det ble imidlertid anbefalt å innhente tilbud fra flere leverandører.

Videre ble det informert om at området ned mot trapp ved øvre garasjeanlegg, ofte blir ”oversvømt”. Det vil derfor bli nødvendig å sjekke opp hva som bør gjøres i denne forbindelsen før trappen blir bygget.

**7.5. Rehabilitering av huskestativ etc. øvre lekeplass**

**7.5.1. Forslag til vedtak**

Generalforsamlingen godkjenner rehabilitering av utstyr etc. på lekeplassene.

Generalforsamlingen foreslo at det innhentes tilbud fra flere leverandører.

Foreløpig er det Steinar Gjersrud A/S som har vært på befaring og vil gi tilbud på jobben.

Rikard opplyste at han hadde kontakter innenfor bransjen og kan sjekke nærmere hvilke muligheter som finnes. Forslaget ble **godkjent** under forutsetning av at det jobbes frem et forslag hvor pris og utførelse av jobben er godt ivaretatt.

**8 Budsjettforslag 2016**

Budsjett 2016: **Godkjent.**

**9 Valg**

## 9.1 Styret

For driftsåret 2016/2017 må det velges 2 styremedlemmer, slik at styret i henhold til vedtektene består av inntil 4 personer. Til årsmøtet hadde Lotte Anna Sandviken (FVv71) meldt seg som kandidat. Generalforsamling ble anmodet om å stille med ytterligere en kandidat. Ingen av beboerne meldte sin interesse.

Styret for 2016/2017 blir som følger:

Tor Børre Mosland - styreleder (FVv 58) 2015/17

Gerd Stokke - kasserer (FVv70) 2015/16

Lotte Anna Sandviken - sekretær (FVv 71) 2015/17

Øystein Lien - styremedlem (FVv 44) 2015/16

Styret ble valg ved akklamasjon.

## 9.2 Revisor

For 2016/2017 ble Bjørn Nordengen gjenvalgt som Interesselagets revisor.

Sted/dato …………………………….

Sted/dato ……………………………

…………………………………… ……………………………..

Mette Fagerli (FVv 66) Frank Otterstad (FVv 48)